Den Vest-Sjællandske Avis, 1820-12-30
Om Kongen af Spaniens Tilbagekomst til Madrid fortælles endnu følgende: neppe fik man Øie paa Forriderne foran Kongens Vogn, førend det talrigt forsamlede Folk udbrød i det Raab: leve Constitutionen, leve Friheden! alle vare prydede med grønne Baand, som Frihedens Sindbillede; de bleve først baarne af Armeen paa Øen Leon, formodentlig som Haabets Farve. Da Hs. Majestæt var afsteget i Palladset, forlangte den paa Pladsen udenfor forsamlede Mængde, omtrent 10000 Mennesker, at Kongen og den Kongelige Familie skulde vise sig paa Balconen, hvilket ogsaa strax skeete. Da kunde Kongen erkiende, hvormeget de constitutionelle Grundsætninger havde rodfæstet sig i Folkets Hierter; thi fra alle Sider lød det Raab. leve Riego, leve Armeen paa Øen Leon, talrige Grupper bare som i Triumph Personer, hvilke holdt Constitutionens Bog i Hænderne, som de fremvide for Kongen; iblandt disse Personer vare endog Munke, som holdt Taler til Folket og indhøstede et larmende Birfald. Hs. Majestæt begav sig tilbage til sine Gemakker ved Nattens Komme, og gav derpaa den politiske Chef, Generalcapitainen i Madrid, Ministrene og nogle andre Personer Audience; alle syntes at have givet hinanden deres Ord paa, at ville lade Kongen føle det tvetydige i Hs. Forhold og Nødvendigheden af, at vandre uforstilt paa den constitutionelle Vei. - Kongens hidtilværende Skriftefader bliver som bekiendt skilt fra Kongen og i hans Sted kommer Prioren af Escurial, en Mand, som er bekiendt af sit liberale Sindelag og som har aabnet et Læsecabinet for sine Munke, hvori man finder alle Aviser. Kongen af Spaniens Helbred, skal have lidt meget i den sidste Tid ved disse mangehaande officerende Omstændigheder; Foranstaltningerne imod Geistligheden have nok meest krænket ham, da han besidder et meget hengivent Sindelag for den Catholske Religion efter dens nærværende Form og udvortes Forhold, man seer det afden Dom, som Censurjuntaen har fældet over et Skrift, som Capuzinerordenens General har udgivet mod de Cortes Fremgangsmaade; dette Skrift, bliver i denne Dom ikke allene dadlet fordi det kunde tiene til at forlede Munkene til Opsætsighed; men ogsaa fordi det kunde overraske og forurolige Kongens ømme Samvittighed. - Til Kongens Beroeligelse tiener det imidlertid, at Hs. Pavelige Hellighed, som nu ogsaa indseer Nødvendigheden, af at temporisere, har tilladt Biskopperne at secularisere Munkene, det vil her sige at lade dem træde over i de øvrige Geistliges Stand, for en Tid af 6 Maaneder i Spanien, og af 12 Maaneder i Amerika. – Erkebiskoppen af Valencia er den 24de November afseilet fra Barcellona til Rom, og Kanonikus Ribero forvalter imidlertid hans Embede; General-Capitainen i denne Stad Greven af Almodovar, har endelig maattet betient sig af Militairens Biestand for at standse Almuens Tumulter, som rasede imod Erkebiskoppen og vedblev at fordre den arresterede General Elios Afstraffelse; man vil vide at Greven, som ikke har udviist Energie nok paa sin Post, skal blive afløst af en mere bestemt Mand. Men det er ikke blot i Valencia, at Almuen er uroelig, ogsaa fra mange Stæder i Riget indløbe Efterretninger derom, saaledes har den politiske Chef i Guispuscog maattet forlange to Compagnier Nationalgardere til Hielp for at fordrive en TropMalcontentere, som havde viist sig i Biergene og nærmede sig til Staden St. Sebastian. – Det Spanske Blad Universal melder: at siden Kongens Kammertiener er bleven arresteret, ere i Følge hans Angivelser dagligen flere Personer blevne heftede, og at der aabenbaret sig en Plan til Desorganisation og Massacrer, hvis Formaal var at den Efterretning kunde bringes til Troppau, at Blodet flyder i Spanien. - For omtrent 8te Dage siden skriver man fra Madrid under 5te December: anmeldte de Cortes Commission for Kongen, at der var en Mand, som har misbrugt hans høie Navn hos et udenlandsk Cabinet, for at compromittere Nationens Værdighed og at flere Personer i Riget give Anledning til Foruroeligelse ved deres Forhold. Kongen lovede nu skriftlig at ville afsætte alle dem, som have ophørt at fortiene den offentlige Tillid, at rettesætte dem og at lade dem stille for Retten, dersom Omstændighederne skulle udkræve det; ifølge deraf har hans Majestæt ladet følgende Beslutning udgaae: Kongen har med Misfornøielse erfaret, at Spaniern Jose, Alvarez, Toledo, som bestandig vedbliver at være uforbederlig med Hensyn til sit troeløse og uroelige Forhold, hvilket har endog paadraget ham er Skiændselsnavn, har bedraget flere udenlandske Cabinetter især det Russiske, og har dertil misbrugt det Kongelige Navn; af hvilken Aarsag den Pension, han hidindtil har nydt, skal fratages ham.